පාසල් ගුරුවරයෙකු වූ සිරිපාල මහතා විවාහයෙන් පසු පදිංචිව සිටියේ පන්නල ප්‍රදේශයේය. ඔවුන්ගේ කුලුඳුල් දියණිය උපත ලැබුවේ 1977 වසරේ නොවැම්බර් මාසයේදීය. නිරෝගී දැරියක ලෙස උපත ලැබූ ඇයට කමනි යනුවෙන් නම් තැබිණි. සති දෙක තුනක් ගතවන විට ඇය තුළින් දක්නට ලැබුණු විශේෂත්වයක් විය. එනම් ඇය නින්දේදී අධික ලෙස බියපත් වීමය. සිරුර වෙව්ලීමත් සමග දැඩි ලෙස බියපත්ව තිගැස්සී අවදිවීම සිදුවන බැව් මවට දක්නට ලැබිණි. අනතුරුව නොනවත්වා හැඬීමටද ඇය පුරුදුව සිටියාය. බිළිඳු දරුවන් බියපත්ව අවදිවීමත් හැඬීමත් සාමාන්‍ය සිදුවීමක් ලෙස සිදුවුවත් තම දියණියගේ බියපත් වීමත් තිගැස්සී අවදිවීමත් විශේෂත්වයක් ලෙස දෙමාපියන්ට දක්නට ලැබිණි. නොනවත්වා වරින් වර සිදුවන මෙම හැසිරීම් රටාව පිළිබඳව දෙමාපියෝ දැඩි අවධානයෙන් සිටියහ. මේ අයුරින් බියපත්වීමේ ක්‍රියාවලිය දිගින් දිගට සිදුවූ අතර දැරිය බහ තෝරන වියට පත්වූවාය. වචන ප්‍රකාශ කිරීමට හැකිවීමත් සමග ඇය තුළින් තවත් විශේෂ සිදුවීමක් දක්නට ලැබිණි.
කමනිගේ විශේෂත්වය කුමක්ද?
නින්දේදී අධික ලෙස බියපත් වීමය